En arbejdsulykke var torsdag eftermiddag skyld i, at en 57-årig mand måtte flyves med lægehelikopter til Aalborg Universitetshospital. Manden er alvorligt kvæstet efter ulykken, der fandt sted på Klatmøllevej nær Thorsted. Den kvæstede mand kommer fra Thisted Kommune. Ulykken, der fandt sted klokken 16:42, skete, da en teleskoplæsser væltede ned over manden, mens han arbejde på en gård. Det oplyser Jørgen Jensen fra Thisted Lokalpoliti. Arbejdsmiljøtilsynet undersøger hændelsen.

Referat:
En 57-årig mand er alvorligt kvæstet efter en teleskoplæsser torsdag væltede ned over ham.